section_heading: Rastavljanje sile na dvije komponente
paragraph_text: Na okretnoj stupnoj dizalici visi teret <math>\overrightarrow{G}</math>. Da odredimo sile kojima su štapovi AC i BC opterećeni, rastavit ćemo silu <math>\overrightarrow{G}</math> na komponente <math>\overrightarrow{F_1}</math> i <math>\overrightarrow{F_2}</math>. Smjerovi komponenata su pravci štapova, pa možemo nacrtati paralelogram sila kojem je sila <math>\overrightarrow{G}</math> dijagonala. Iz slike vidimo da komponenta <math>\overrightarrow{F_1}</math> nastoji rastegnuti štap, pa je štap BC opterećen na vlak. Komponenta <math>\overrightarrow{F_2}</math> nastoji štap AC stlačiti, stoga je on opterećen na tlak.